पाएं अपने शहर की ताज़ा ख़बरें और फ्री ई-पेपरडाउनलोड करें
शहर की ये चौड़ी मुख्य सड़कों वाला प्रमुख तिराहा, मुख्य पार्क और रेलवे जंक्शन। सब कुछ सूना। माहौल में अजीब खामोशी है। वीकएंड जन अनुशासन की पालना में किराना दुकानें भी नहीं खुली। कोरोना की दूसरी लहर में नए रोगी बढ़ते-बढ़ते 800 पार होने लगे हैं।
शनिवार को 814 पॉजिटिव आए। शाम से रविवार दोपहर तक रह-रहकर आते शोक संदेश परिचितों को द्रवित करते रहे। आरटी पीसीआर पॉजिटिव रिपोर्ट नहीं होने वाले मृतकों को सरकार गिनती में नहीं लेती, लेकिन वे भी फेंफडे संक्रमित होने के बाद ही दम तोड़ते गए। मोक्षरथ या एंबुलेंस से शव अंतिम संस्कार के लिए जाते रहे।
जिला अस्पताल की हालत: हर घंटे में एक जनाजा, फर्श पर सांसें रोक रहे मरीज
जिला अस्पताल में औसत हर घंटे एक या दो मरीज दम तोड़ रहे हैं। सीधे आॅक्सीजन पर आ रहे गंभीर रोगियों को भी बेड नहीं मिल रहा। उनको अंदर लेकर वार्ड में भेज भी रहे तो वहां बेड खाली नहीं। मेडिकल मेल वार्ड में फर्श पर उल्टे लेटे मरीज की यह तस्वीर दिल दुखा गई। शनिवार को इमरजेंसी गेट के बाहर स्ट्रक्चर पर तड़पते मरीज और आक्रोशित परिजन का वीडियो भी वायरल हुआ था।
भय से बाहर निकले, हौसला रखिये, क्योंकि ये आंकड़े भी कुछ कहते हैं
शनिवार को भले 814 नए संक्रमित मिले पर उनमें से अधिकांश जल्द ठीक होने वाले हैं। कल ही पहले के 309 संक्रमित रिकवर हो गए। जिन 2699 सैंपल की टेस्टिंग हुई, उनमें से 1822 लोगों की रिपोर्ट निगेटिव आई। यानी डर व संदेह के बावजूद उनमें कोरोना नहीं निकला। संक्रमण दर करीब 30% स्थिर है।
सरकार ने सोमवार 3 से 17 मई तक रेड जोन जन अनुशासन पखवाड़ा लगाया है। यानी पाबंदियां और कड़ी होगी। हम कोविड आवश्यक आचरण और इस आदेश का पूरी ईमानदारी व सख्ती से पालन करेंगे तो संक्रमण दर कम होती जाएगी। मास्क और दो गज की दूरी जरूरी है। इसी से संक्रमण की चैन टूटेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn